Hodźijscy gmejnscy radźićeljo su so na swojim zašłym posedźenju z prašenjom zaběrali, hač měli hort w prózdninach zawrěć. Na wotpowědnym naprašowanju pak njebě so ani třećina staršich wobdźěliła.
Hodźij (CK/SN). W třećim a štwórtym tydźenju lětnich prózdnin wostanje Hodźijski šulski hort zawrjeny. To je gmejnska rada nětko z jednym napřećiwnym hłosom wobzamknyła. Z naprašnikom bě šula potrjebu hladanja w horće zwěsćiła, ale jenož 28 procentow staršich so na tym wobdźěli. Dźewjeć procentow sej přeje, zo so zawrjenski čas w lěću wotstroni. Tón běchu zawjedli, zo móhli wšitke kubłarki dowol činić. Hewak dyrbjeli to někotre w šulskim času, štož by woznamjenjało, zo skupiny zdźěla hromadu połoža. Nimo toho přewjeduja w prózdninach hladanske a wuporjedźenske dźěła, rjekny nawodnica hłowneho zarjada Ines Henichowa.
szl_Latn szl_Latn